[14.03] Ausalt Ürituskorraldusest
2024-03-14 18:00 - 20:00 (Europe/Tallinn) | TalTech Tudengimaja, Harjumaa, Estonia
Ilmselt on iga TalTechi tudeng kuulnud Linnakupeost! Otseloomulikult on tegu legendaarse peoga, mis iga õppeaasta alguses terve TalTechi campuse hommikust öötundideni kihama paneb.
Aga kas oled kunagi mõelnud, et kuidas seda täpselt korraldatakse? Kui jah, siis nüüd on sinu võimalus tulla kuulama TalTechi suurima peo korraldamise telgitagustest, mida tutvustab Linnakupeo peakorraldaja Sten Kalder.
Mis on tudengiürituse korralduses erilist võrreldes tavalise peoga? Mis aga toob alati korraldajatele naeratuse näole? Või hoopiski mis on naljakaimad juhtumid, mis Linnakupidu korraldades ette on tulnud?
Kõigele sellele ja paljule muule saad vastused juba 14. märtsil kell 18:00 Tudengimajas.
Üritus on kõikidele TASUTA ja oodatud on kõik, keda huvitab tudengiürituste korraldamine!
